東姑阿都拉曼國家公園

東姑阿都拉曼公園（粵拼：dung1 gu1 a3 dou1 laai1 maan6 gwok3 ga1 gung1 yun2，馬來話：Taman Negara Tunku Abdul Rahman）係馬來西亞第一座海洋型國家公園，以馬來西亞第一任首相東姑阿都拉曼個名命名。 東姑阿都拉曼國家公園喺沙巴州亞庇岸外嘅南中國海上，由佳雅島（Gaya Island），沙比島（Sapi Island）、馬姆迪島（Mamutik Island）、馬奴干島（Manukan Island）同蘇洛島（Sulug Island）等五個島嶼組成，喺1974年正式被列為海洋生態國家公園，以保護呢片海域內嘅海洋生態。呢幾個群島，除咗擁有靚沙灘同清澈海水，仲有好多唔同種類珊瑚同海洋生物。各個島嶼叢林入面更有好多罕見嘅兩棲動物。 呢啲島嶼有折疊嘅砂岩同沈積岩所覆蓋，係沙巴西部海岸克羅克山脈岩層嘅一部分。 喺大約一百萬年前冰河時代即將結束時，海平面發生咗變化，導致部分大陸被海域割斷，從而形成咗今日呢啲島嶼。裸露嘅砂岩喺島嘅海岸形成咗海崖、海洞、蜂窩狀風化同石頭沖積裂縫。 參考